钦定古今图书集成/明伦汇编/家范典/第064卷 > 《水调歌头》苏轼
## 钦定古今图书集成/明伦汇编/家范典/第064卷 > 《水调歌头》苏轼

余去岁在东武，作《水调歌头》以寄子由。今年子由相从彭城百馀日，过中秋而去，作曲以别。余以其语过悲，乃为和之。其意以不早退为戒，以退而相从之乐为慰云尔。

安石在东海，从事鬓惊秋。中年亲友难别，丝竹缓离
愁。一旦功成名遂，准拟东还海道，扶病入西州。雅志
因轩冕，遗恨寄沧洲。岁云暮，须早计，要褐裘。故乡
归去千里，佳处辄迟留。我醉歌时君和，醉倒须君扶
我，惟酒可忘忧。一任刘元德，相对卧高楼。